ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ২৫ অক্টোবর উত্তরপ্রদেশ সফরকালে প্রধানমন্ত্রী আত্মনির্ভর স্বাস্থ্য ভারত যোজনার  সূচনা করবেন
নয়াদিল্লী, ২৪ অক্টোবর, ২০২১
প্রধানমন্ত্রী শ্রী নরেন্দ্র মোদী ২৫ অক্টোবর উত্তরপ্রদেশ সফর করবেন। সফরকালে সকাল ১০.৩০এ সিদ্ধার্থ নগরে শ্রী মোদী উত্তরপ্রদেশে ৯টি মেডিকেল কলেজের উদ্বোধন করবেন। এরপর দুপুর ১.১৫-য় বারাণসীতে তিনি প্রধানমন্ত্রী আত্মনির্ভর স্বাস্থ্য ভারত যোজনার  সূচনা করবেন। এই অনুষ্ঠানে প্রধানমন্ত্রী বারাণসীর জন্য ৫ হাজার ২০০ কোটি টাকার বিভিন্ন উন্নয়নমূলক প্রকল্পের সূচনা করবেন।
পিএমএএসবিওয়াই-এর মাধ্যমে জনস্বাস্থ্য পরিকাঠামোর যে ঘাটতি আছে সেগুলি পূরণ করা হবে। শহর এবং গ্রামাঞ্চলে ক্রিটিক্যাল কেয়ার ফেসিলিটি গড়ে তোলার ওপর বিশেষ গুরুত্ব দেওয়া হয়েছে। সব রাজ্যে ১১,০২৪টি স্বাস্থ্যকেন্দ্র গড়ে তোলার পাশাপাশি ১০টি অগ্রাধিকারপ্রাপ্ত রাজ্যে ১৭,৭৮৮টি গ্রামীণ স্বাস্থ্যকেন্দ্রে পরিকাঠামোর উন্নয়ন ঘটানো হবে।
দেশের যেসব জেলায় ৫ লক্ষের বেশী মানুষ বসবাস করেন সেই জেলাগুলিতে এক্সক্লুসিভ ক্রিটিক্যাল কেয়ার হসপিটাল ব্লকের ব্যবস্থা করা হবে। বাকি জেলাগুলিকে রেফারেল সার্ভিসের আওতায় নিয়ে আসা হবে।
জনস্বাস্থ্য ব্যবস্থায় দেশজুড়ে পরীক্ষাগারগুলির মাধ্যমে মানুষ যাতে সহজেই স্বাস্থ্য পরীক্ষা করাতে পারে তার জন্য বিশেষ উদ্যোগ নেওয়া হবে। প্রতিটি জেলায় সুসংহত জনস্বাস্থ্য পরীক্ষাগার গড়ে তোলা হবে।
পিএমএএসবিওয়াই-এর আওতায় একটি ন্যাশনাল ইন্সটিটিউট ফর হেল্থ, ৪টি নতুন ন্যাশনাল ইন্সটিটিউট ফর ভাইরোলজি, বিশ্বস্বাস্থ্য সংস্থার দক্ষিণপূর্ব এশিয়া অঞ্চলের জন্য একটি আঞ্চলিক গবেষণা কেন্দ্র, ৯টি তৃতীয় পর্যায়ের জৈব সুরক্ষিত পরীক্ষাগার এবং ৫টি নতুন রিজিওনাল ন্যাশনাল সেন্টার ফর ডিজিজ কন্ট্রোল গড়ে তোলা হবে।
মহানগর, ব্লক, জেলা, আঞ্চলিক ও জাতীয় স্তরে পরীক্ষাগারগুলির ওপর বিভিন্ন অসুখে নজরদারি চালানোর জন্য তথ্যপ্রযুক্তির মাধ্যমে পিএমএএসবিওয়াই একটি বিশেষ ব্যবস্থা গড়ে তুলবে। সমস্ত জনস্বাস্থ্য পরীক্ষাগারগুলির মধ্যে যোগাযোগ গড়ে তুলতে সুসংহত স্বাস্থ্য সংক্রান্ত তথ্য ভিত্তিক পোর্টালের ব্যাপ্তি বাড়ানো হবে। পিএমএএসবিওয়াই-এর মাধ্যমে ৩৩টি জনস্বাস্থ্য কেন্দ্রের মানোন্নয়ন ঘটানোর পাশাপাশি এ ধরণের আরও ১৭টি কেন্দ্র গড়ে তোলা হবে। এই কেন্দ্রগুলিতে যথাযথভাবে রোগ নির্ণয়, রোগ প্রতিরোধ, মহামারী প্রতিরোধ এবং জনস্বাস্থ্য সংক্রান্ত জরুরি ভিত্তিতে চিকিৎসার ব্যবস্থা করা হবে। জনস্বাস্থ্য ক্ষেত্রে কোনো আপৎকালীন পরিস্থিতির সৃষ্টি হলে তা মোকাবিলা করার উদ্দেশ্যে প্রশিক্ষিত স্বাস্থ্যকর্মীর যোগান এখান থেকে দেওয়া হবে।
যে ৯টি মেডিকেল কলেজের উদ্বোধন করা হবে সেগুলি হল- সিদ্ধার্থ নগর, এটাওয়া, হরদৈ, ফতেপুর, প্রতাপগড়, দেওরিয়া, গাজিপুর, মির্জাপুর ও জৌনপুর। এদের মধ্যে কেন্দ্রের প্রতিটি জেলায় বা রেফারেল হাসপাতালের সঙ্গে নতুন মেডিকেল কলেজ গড়ার প্রকল্পে ৮টি কলেজ গড়ে তোলা হয়েছে। জৌনপুর মেডিকেল কলেজটি রাজ্য সরকারের অর্থে নির্মিত হয়েছে।
পিছিয়ে পড়া এবং উচ্চাকাঙ্খী জেলাগুলিতে কেন্দ্রের এই প্রকল্পের মাধ্যমে স্বাস্থ্যকর্মীর সংখ্যা বাড়ানো হবে। বর্তমানে মেডিকেল কলেজ এবং জেলা হাসপাতালের পরিকাঠামোর ক্ষেত্রে যে বৈষম্য রয়েছে সংশ্লিষ্ট প্রকল্পের মাধ্যমে তা দূর হবে। এই প্রকল্পে ৩টি পর্যায়ে দেশে ১৫৭টি হাসপাতাল গড়ে তোলার পরিকল্পনা করা হয়েছে। এদের মধ্যে ৬৩টি মেডিকেল কলেজের কাজ শুরু হয়ে গেছে। অনুষ্ঠানে উত্তরপ্রদেশের রাজ্যপাল, মুখ্যমন্ত্রী এবং কেন্দ্রীয় স্বাস্থ্যমন্ত্রী উপস্থিত থাকবেন।
CG/CB/NS
(
স্বাস্থ্যওপরিবারকল্যাণমন্ত্রক
টিকাকরণ সম্পর্কে প্রচলিত ধারনার বিরুদ্ধে সঠিক তথ্য
নতুন দিল্লি, ১১ জুন, ২০২১
কেন্দ্রীয় সরকার কোভিড ১৯ টিকার অপচয় কমাতে সক্রিয়ভাবে চেষ্টা করে চলেছে এবং অতিমারি পরিস্থিতিতে টিকার যথার্থ ব্যবহারের ক্ষেত্রে রাজ্য ও কেন্দ্রশাসিত অঞ্চলগুলিকে নির্দেশও দিয়েছে ।
কোভিড ১৯ অতিমারি বিশ্ব স্বাস্থ্য ক্ষেত্রকে এক অভূতপূর্ব সমস্যার সম্মুখে দাঁড় করিয়েছে । যার ফলে বিশ্ব যোগাযোগ এবং আচরণ পদ্ধতির ক্ষেত্রে পরিবর্তন এসেছে । কোভিড ১৯-এর বিরুদ্ধে সাধারণ মানুষকে রক্ষায় টিকাকরণই একমাত্র পথ । কোভিড ১৯ অতিমারিকে শেষ করতে নিরাপদ ও কার্যকর টিকাদান যথেষ্টই গুরুত্বপূর্ণ । তবে টিকা তৈরির ক্ষেত্রে অনেক সময় লাগে এবং এই টিকাগুলির চাহিদা সরবরাহের চেয়ে বহুগুণ বেশি । তাই অতিমারি মোকাবিলার জন্য এই মূল্যবান অস্ত্রটির সর্বোতম প্রয়োগ ও ন্যায়সঙ্গত ব্যবহার করা উচিত । কোভিড ১৯ টিকাকরণ প্রক্রিয়া বিশ্বব্যাপী শুরু হয়েছে । অতএব টিকার অপচয় হ্রাস করতে হবে । যাতে আরও বেশি সংখ্যক মানুষকে টিকা দেওয়া যায়, তারজন্য উদ্যোগ নিতে হবে । এক্ষেত্রে প্রধানমন্ত্রী শ্রী নরেন্দ্র মোদী টিকা অপচয়ের বিষয়টি ন্যূনতম করার পক্ষে বার বার জোর দিয়েছেন । যাতে টিকা সর্বাধিক সংখ্যায় মানুষের কাছে পৌঁছে দেওয়া যায়, তার জন্য উদ্যোগ নিয়েছেন ।
প্রতিটি টিকার ডোজ সংরক্ষিত করে রাখার মানে আরও একজনকে টিকা দেওয়া । ভারতে কোভিড- ১৯ ভ্যাকসিন ইন্টালিজেন্স নেটওয়ার্ক ব্যবস্থাপনা ব্যবহার করা হচ্ছে । এটি একটি ডিজিটাল প্ল্যাটফর্ম । এখানে কেবলমাত্র সুবিধাভোগীদের নাম নথিভুক্ত করাই থাকছে না, কতজন টিকা নিয়েছেন তাও জানা যাচ্ছে । পাশাপাশি জাতীয়, রাজ্য ও জেলাস্তরে ২৯ হাজার কোল্ডচেইন পয়েন্টে সঠিক তাপমাত্রায় কত ডোজ মজুত রয়েছে, সেসম্পর্কেও বিস্তারিত তথ্য জানা সম্ভবপর হচ্ছে । বর্তমানে কোভিড ১৯ টিকাকরণ ক্ষেত্রে ‘ওপেন ভায়াল নীতি’ নেই । অর্থাৎ একটি ভায়াল খোলার পর এটি একটি নির্ধারিত সময়ের মধ্যে ব্যবহার করতে হবে । টিকাদানকারীকে প্রতিটি ভায়াল খোলার তারিখ, সময় চিহ্নিত করার পরামর্শ দেওয়া হয়েছে এবং ভায়াল খোলার ৪ ঘন্টার মধ্যে সমস্ত খোলা টিকার শিশিগুলি ব্যবহার/বাতিল করতে হবে । বেশ কয়েকটি রাজ্য এই পদ্ধতিতে কোভিড ১৯ টিকাদানের ব্যবস্থা করেছে । টিকার যাতে কোন অপচয় না হয় তার জন্য এই উদ্যোগ নেওয়া হয়েছে।
পাশাপাশি সমস্ত রাজ্য ও কেন্দ্রশাসিত অঞ্চলগুলিকে পরামর্শ দেওয়া হয়েছে যে, প্রতিটি টিকা পর্বে কমপক্ষে ১০০ জন সুবিধাভোগী যাতে টিকা পান তা সুনিশ্চিত করতে হবে । প্রত্যন্ত ও বিচ্ছিন্ন জনবহুল অঞ্চলের ক্ষেত্রে বেশি সংখ্যক টিকা গ্রহণকারী সুবিধাভোগীদের জন্য টিকাপর্বের আয়োজন করতে বলা হয়েছে । টিকার অপচয় রোধে সঠিক টিকা পর্বের পরিকল্পনা করতে বলা হয়েছে ।
যে কোন টিকাদান কর্মসূচি আয়োজন করার আগে যাতে অনেক বেশি সংখ্যক সুবিধাভোগী টিকা গ্রহণ করতে পারেন, সেবিষয়ে তৃণমূল স্তরে পরিকল্পনা অপরিহার্য । এবিষয়ে রাজ্য ও কেন্দ্রশাসিত অঞ্চলগুলিকে নিয়মিত পরামর্শ দেওয়া হয়েছে । সমস্ত স্তরে কোভিড ১৯ টিকাকরণ অভিযানের বিষয়ে নিয়মিত পর্যালোচনা করা হচ্ছে । এমনকি টিকার অপচয় রোধে কার্যকরি পরিকল্পনা গ্রহণ করা হয়েছে।
CG/SS/RAB
(Visitor Counter : 2539
নির্বাচনকমিশন
নির্বাচন কমিশনের কন্ট্রোল রুম
নয়াদিল্লি, ২২ মে, ২০১৯
নির্বাচন কমিশন ২৪ ঘন্টার কন্ট্রোল রুম চালু করেছে। দিল্লীর নির্বাচন সদনে এই কন্ট্রোল রুম থেকে নির্বাচনে ব্যবহৃত বৈদ্যুতিন ভোট যন্ত্রগুলির বিষয়ে অভিযোগগুলি বিবেচনা করা হবে। স্ট্রং-রুমে বৈদ্যুতিন ভোট যন্ত্রগুলি যথাযথভাবে রাখা হয়েছে কি না, স্ট্রং-রুমের নিরাপত্তা ব্যবস্হা, ভোট প্রার্থীদের এজেন্টদের স্ট্রং-রুমে থাকার অনুমতি, সিসিটিভি নজরদারি, বৈদ্যুতিন ভোটযন্ত্র সরানো সহ ভোট গণনার সময় যেকোন অভিযোগ ০১১ ২৩০৫ ২১২৩ নম্বরে ফোন করে জানান যাবে।
CG/CB/NS
(Visitor Counter : 112
যুবওক্রীড়াবিষয়কমন্ত্রক
২০২২-এর কমনওয়েল্থ গেমস-এ শুটিংকে রেখে দেওয়ার জন্য ব্রিটিশ ক্রীড়ামন্ত্রীর কাছে আর্জি কর্নেল রাঠোরের
নয়াদিল্লি, ১১ মে, ২০১৮
২০২২-এর কমনওয়েল্থ গেমস-এ শুটিং প্রতিযোগিতা বহাল রাখার ব্যাপারে অবিলম্বে হস্তক্ষেপ করার জন্য ব্রিটিশ ক্রীড়া, সংস্কৃতি, গণমাধ্যম ও ডিজিটাল বিষয়ক মন্ত্রী শ্রী ম্যাট হ্যাঙ্কককে আর্জি জানালেন কেন্দ্রীয় ক্রীড়ামন্ত্রী কর্নেল রাজ্যবর্ধন রাঠোর। ভারত সফররত ব্রিটিশ মন্ত্রী আজ শুক্রবার  নতুন দিল্লিতে কর্নেল রাঠোরের সঙ্গে দেখা করলে তাঁকে ঐ বিষয়ে আর্জি জানানো হয়। দুই মন্ত্রীর মধ্যে আধঘন্টার বৈঠকে ক্রীড়াক্ষেত্রে সহযোগিতাকে আরও শক্তিশালী করে তোলার নানা দিক নিয়ে আলোচনা হয়।
কর্নেল রাঠোর ভারতে ক্রীড়াক্ষেত্রের প্রসারে যে সমস্ত পদক্ষেপ নেওয়া হচ্ছে, সে বিষয়ে ব্রিটিশ মন্ত্রীকে অবহিত করেন। ‘খেলো ইন্ডিয়া’ কর্মসূচির বিষয়েও তাঁকে বিস্তারিত জানানো হয়। কর্নেল রাঠোর বলেন, কিশোর বয়সে প্রতিভা সম্পন্ন ছেলেমেয়েদের খুঁজে বের করে তাদের সময়সীমা মেনে উপযুক্ত প্রশিক্ষণ দেওয়ার লক্ষ্যে এই কর্মসূচি গ্রহণ করা হয়েছে। কেন্দ্রীয় সরকার প্রকল্পের সমস্ত খরচ বহন করে বলেও তিনি জানান।
ব্রিটিশ ক্রীড়াবিদ ও প্রশিক্ষকদের ভারতে এসে মরশুমি আবহাওয়ার সুবিধা গ্রহণের জন্য কর্নেল রাঠোর আহ্বান জানান। দুই দেশের মধ্যে ক্রীড়া উন্নয়ন কর্মসূচিতে সহযোগিতা গড়ে তোলার সম্ভাবনা খুঁজে বের করার জন্যও তিনি ব্রিটিশ মন্ত্রীকে অনুরোধ জানান।
আসন্ন ক্রিকেট বিশ্বকাপ ও ২০২২-এর কমনওয়েল্থ গেমস—এর প্রচার ও প্রসারের কাজে ব্রিটিশ মন্ত্রী ভারত সফর করছেন।
CG/BD/NS/…
(Visitor Counter : 53
প্রধানমন্ত্রীরদপ্তর
প্রধানমন্ত্রী নানকসাহি সম্মত ৫৫৫-এর সূচনায় শিখ সম্প্রদায়কে শুভেচ্ছা জানিয়েছেন
নয়াদিল্লি, ১৪ মার্চ, ২০২৩
প্রধানমন্ত্রী শ্রী নরেন্দ্র মোদী নানকসাহি সম্মত ৫৫৫-এর সূচনায় বিশ্বের শিখ সম্প্রদায়কে শুভেচ্ছা জানিয়েছেন।
প্রধানমন্ত্রী তাঁর ট্যুইটে বলেন;
“নানকসাহি সম্মত ৫৫৫ সূচনা হওয়ায় বিশ্বের শিখ সম্প্রদায়কে শুভেচ্ছা। আগামী বছরটি সুখ, সমৃদ্ধিতে ও সুস্বাস্থ্যে ভরে উঠুক।”
PG/PM/NS
(
আদিবাসীবিষয়কমন্ত্রক
বন ধন বিকাশ যোজনা : অন্ধ্রপ্রদেশের সফল কাহিনী
নয়াদিল্লী, ৬ এপ্রিল, ২০২১
আদিবাসী বিষয়ক মন্ত্রকের অধীনস্থ সংস্থা ট্রাইফেড আদিবাসী জনগোষ্ঠীর জীবন ও জীবিকার উন্নতিতে সাহায্যের জন্য বিভিন্ন উদ্যোগ বাস্তবায়িত করে থাকে। মহামারীর কারণে আদিবাসীরা যথেষ্ট সমস্যায় পরেছেন। তাই তাদের সাহায্যের জন্য বিভিন্ন কর্মসূচি হাতে নেওয়া হয়েছে। এর মধ্যে উল্লেখযোগ্য বন ধন আদিবাসী স্টার্টআপ এবং বন থেকে সংগ্রহ করা বিভিন্ন ক্ষুদ্র সামগ্রীর বাজারজাতকরণে সহায়তা দান। ন্যূনতম সহায়ক মূল্য এবং বন থেকে সংগ্রহ করা ক্ষুদ্র সামগ্রীর বিপণনের জন্য যে ব্যবস্থা নেওয়া হয়েছে তাতে আদিবাসী গোষ্ঠী এবং ক্লাস্টারকে সাহায্য করা হচ্ছে। বন ধন আদিবাসী নতুন উদ্যোগ বা স্টার্টআপগুলিকে সফল করে তোলার জন্য দেশজুড়ে বিভিন্ন উদ্যোগ নেওয়া হয়েছে। বন ধন যোজনার সাহায্যে আদিবাসীরা কিভাবে উপকৃত হচ্ছেন সেটি জানার জন্য অন্ধ্রপ্রদেশের উদাহরণটি আলোচনা করতে হয়।
অন্ধ্রপ্রদেশের ১৩টি জেলায় ৫৯,১৮,০৭৩ জন আদিবাসী বসবাস করেন। এই ১৩টি জেলার মধ্যে ৭টি জেলায় বন ধন বিকাশ কেন্দ্র গড়ে তোলা হচ্ছে। রাজ্য জুড়ে ২৬৩টি এ ধরণের কেন্দ্র গড়ে তোলা হবে। এর মধ্যে ১৮৮টি বন ধন বিকাশ কেন্দ্র নির্মাণের জন্য বর্তমান আর্থিক বছরে অনুমোদন দেওয়া হয়েছে। ৪৯টি এ ধরণের কেন্দ্রের বিষয়ে প্রশিক্ষণ শেষ হয়েছে। ৭টি কেন্দ্র কাজ শুরু করেছে। এর ফলে প্রায় ৭৮,৯০০ জন আদিবাসী শিল্পোদ্যোগী উপকৃত হবেন। আইটিডিএ পাডেরু বিশাখাপত্তনম জেলায় এই প্রকল্প বাস্তবায়নের কাজ করছে। সংস্থাটি ৩৯টি শালপাতার প্লেট বানানোর হাইড্রোলিক মেশিন, ৩৯০টি সেলাইয়ের মেশিন, ৪০টি তেঁতুলের মন্ড তৈরির হাইড্রোলিক মেশিন সংগ্রহ করেছে। এগুলি ৫৪টি বন ধন বিকাশ কেন্দ্রের কাজে লাগবে।
যে ৭টি বন ধন বিকাশ কেন্দ্র কাজ শুরু করেছে সেখান থেকে ইতিমধ্যেই ৩ লক্ষ ৪৮ হাজার টাকার পণ্য সামগ্রী বিক্রি হয়েছে। এই বন ধন বিকাশ কেন্দ্রগুলি থেকে ঝাঁটা তৈরির পাহাড়ী ঘাস , বাঁশ, তেঁতুল এবং শালপাতার মতো বনজ সামগ্রী সংগ্রহ করে সেগুলি দিয়ে বিভিন্ন জিনিস তৈরি করা হয়। দেবরপল্লী বন ধন বিকাশ কেন্দ্রে ১৫টি স্বনির্ভর গোষ্ঠীকে বাঁশ থেকে কিভাবে প্রদীপ এবং মোমদানি তৈরি করা যায় সে বিষয়ে প্রশিক্ষণ দেওয়া হয়েছে। লাম্মাসিঙ্গি বন ধন বিকাশ কেন্দ্রে তেঁতুলের ৫০০ গ্রাম এবং ১ কেজি মন্ড তৈরি করা হয়। এই মন্ডে তেঁতুলের বীজ থাকে না। এ ধরণের মন্ড দক্ষিণ ভারতীয় রান্নার গুরুত্বপূর্ণ উপাদান। এই তেঁতুলের মন্ডগুলিকে প্যাকেটজাত করে সেগুলি বিক্রি করা হচ্ছে।
কোররাই বন ধন বিকাশ কেন্দ্রে ২৫টি স্বনির্ভর গোষ্ঠীর আদিবাসীরা বাঁশ থেকে কাঠি সংগ্রহ করে তা দিয়ে ঝাঁটা তৈরি করছেন। পেড্ডাবায়ালু বন ধন বিকাশ কেন্দ্রের স্বনির্ভর গোষ্ঠীর উপকৃত আদিবাসীরা শালপাতা সংগ্রহ করে সেগুলি দিয়ে পরিবেশ বান্ধব কাপ-প্লেট বানাচ্ছেন। মূলত মহিলারা এই উদ্যোগে সুবিধা পাচ্ছেন। এইসব বন ধন কেন্দ্রগুলিতে উৎপাদিত পণ্য সামগ্রী বাজারে বিক্রি করা হচ্ছে। এই কর্মসূচির আকর্ষণীয় দিক হল আদিবাসী শিল্পোদ্যোগীরা এই প্রকল্পগুলি থেকে উপকৃত হচ্ছেন। অন্ধ্রপ্রদেশ জুড়ে বন ধন যোজনার সাফল্য গাঁথার মূল ভিত্তি হলেন উদ্যোমী আদিবাসী শিল্পোদ্যোগীরা, যাঁদের নোডাল সংস্থাগুলি সব ধরণের সহযোগিতা করে থাকে। চলতি বছরে ১৮৮টি বন ধন বিকাশ কেন্দ্র কাজ শুরু করবে বলে আশা করা হচ্ছে। এছাড়াও অন্ধ্রপ্রদেশের উত্তর উপকূলে আদিবাসীদের একটি ফুড পার্ক গড়ে তোলা হবে। প্রাথমিকভাবে পূর্ব গোদাবরী জেলার রাম্পাচোড়াবরমে একটি কাজু প্রসেসিং ইউনিট এবং নারসিপতনমে কফি প্রক্রিয়াকরণ কেন্দ্র গড়ে তোলা হবে। আগামী বছরের মধ্যে এই কাজ শেষ হবে। এই ফুড পার্কে এই অঞ্চলের শত শত আদিবাসী কাজ পাবেন। ভোকাল ফর লোকাল এবং আত্মনির্ভর ভারত অভিযানের মাধ্যমে এইভাবে আদিবাসী সম্প্রদায়ের মানুষের জীবন ও জীবিকার মানোন্নয়ন ঘটবে।
CG/CB/NS
(Visitor Counter : 147
প্রতিরক্ষামন্ত্রক
ডিআরডিও-র চাঁদিপুরে ইন্টিগ্রেটেড টেস্ট রেঞ্জ থেকে দেশীয় প্রযুক্তিতে তৈরি সরাসরি বিমানে দ্রুত আঘাত হানতে সক্ষম ভূমি থেকে আকাশ মিশাইলের সফল পরীক্ষা
নয়াদিল্লি, ০৫ অগাস্ট, ২০১৯
ভারতের প্রতিরক্ষা গবেষনা উন্নয়ন সংস্হা  চাঁদিপুরে ইন্টিগ্রেটেড টেস্ট রেঞ্জ থেকে গতকাল দেশীয় প্রযুক্তিতে তৈরি সরাসরি বিমানে দ্রুত আঘাত হানতে সক্ষম ভূমি থেকে আকাশ মিশাইলের সফল পরীক্ষা চালিয়েছে।
পরীক্ষা চালানোর সময় ডিআরডিও-র তৈরি মিশাইল দুটি সফলভাবে নির্দিষ্ট লক্ষ্যবস্তুকে আঘাত হানতে সক্ষম হয়েছে। বিভিন্ন দূরত্ব এবং উচ্চতায় দ্রুত আঘাত হানতে সক্ষম মিশাইল  দুটি দেশীয় প্রযুক্তিতে তৈরি করা হয়েছে।
মিশাইলের অভ্যন্তরীণ দিক নির্দেশনা ব্যবস্হাপনা, তথ্য সংযুক্তি সহ একাধিক বিষয় দেশীয় প্রযুক্তিতে উন্নীত করা হয়েছে।
এই সমগ্র মিশনকে ধরে রাখা হয়েছিল ইলেক্ট্রো অপটিক্যাল ট্রাকিং সিস্টেম, রাডার সিস্টেম, টেলমটারি সিস্টেমে।
এই ব্যবস্হাপনা তৈরি করেছে ভারতীয় সেনাবাহিনী।
ডিআরডিও-র সাফল্যের জন্য ধন্যবাদ জানিয়েছেন প্রতিরক্ষা মন্ত্রী রাজনাথ সিং।
CG/SS/NS
(Visitor Counter : 109
বিদ্যুৎমন্ত্রক
২০২০ – ২১ অর্থবর্ষে এনএইচপিসি –র লাভ হয়েছে ৩২৩৩ কোটি টাকা - যা সর্বোচ্চ
নতুন দিল্লি, ১১ই জুন, ২০২১
দেশের অন্যতম জলবিদ্যুৎ উৎপাদনকারী সংস্থা এনএইচপিসি লিমিটেড ২০২০ – ২১ অর্থবর্ষে তার চূড়ান্ত আর্থিক ফলাফল ঘোষণা করেছে। মিনিরত্ন শ্রেণীভুক্ত এই সংস্থাটির বোর্ড অফ ডিরেক্টররা গতকাল বৈদ্যুতিন মাধ্যমে অনুষ্ঠিত বৈঠকে চূড়ান্ত আর্থিক ফলাফলে অনুমোদন দিয়েছে।
এনএইচপিসির, কর দেওয়ার পর বর্তমান অর্থ বর্ষে মোট লাভের পরিমাণ ৩২৩৩ কোটি ৩৭ লক্ষ টাকা। এর আগের অর্থবর্ষে লভ্যাংশের পরিমাণ ছিল ৩০০৭ কোটি ১৭ লক্ষ টাকা। ২০২০ – ২১ অর্থবর্ষে পরিচালন বাবদ রাজস্ব আদায় হয়েছে ৮৫০৬ কোটি ৫৮ লক্ষ টাকা। ২০১৯ – ২০ অর্থবর্ষে সংস্থার মোট লাভের পরিমাণ ছিল ৩৩৪৪ কোটি ৯১ লক্ষ টাকা। ২০২০ – ২১ অর্থবর্ষে এর মোট লাভের পরিমাণ দাঁড়িয়েছে ৩৫৮২ কোটি ১৩ লক্ষ টাকা। ২০২০ – ২১ অর্থবর্ষে এনএইচপিসি –র মোট আয় ১০,৭০৫ কোটি ৪ লক্ষ টাকা।
কোভিড – ১৯ মহামারির মধ্যেও এনএইচপিসি –র বিদ্যুৎ কেন্দ্রগুলি ২০২০ – ২১ অর্থবর্ষে ২৪৪৭১০ লক্ষ ইউনিট বিদ্যুৎ উৎপাদন করেছে। বোর্ড অফ ডিরেক্টরস ২০২০ – ২১ অর্থবর্ষে শেয়ার পিছু ৩৫ পয়সা চূড়ান্ত লভ্যাংশ দেওয়ার সুপারিশ করেছে। এর আগে মার্চ মাসে শেয়ার পিছু ১ টাকা ২৫ পয়সা করে লভ্যাংশ দেওয়া হয়েছিল। ২০২০ – ২১ অর্থবর্ষে শেয়ার হোল্ডারদের মোট ১৬০৭ কোটি ২১ লক্ষ টাকা লভ্যাংশ হিসেবে দেওয়া হল। ২০১৯ – ২০ অর্থবর্ষে লভ্যাংশ হিসেবে ১৫০৬ কোটি ৭৬ লক্ষ টাকা দেওয়া হয়েছিল। বর্তমানে সংস্থার ৭ লক্ষ শেয়ার হোল্ডার রয়েছেন। সংস্থার মহাপরিচালক শ্রী এ কে সিং জানিয়েছেন, এনএইচপিসি, দেশজুড়ে সৌরশক্তি ও বায়ুশক্তির মাধ্যমে বিদ্যুৎ উৎপাদন করার উদ্যোগ নিয়েছে। গত অর্থবর্ষে ৫টি প্রকল্পের জন্য সমঝোতাপত্র স্বাক্ষরিত হয়েছে। যেগুলি নির্মিত হলে আরো ৪১৩৪ মেগাওয়াট বিদ্য়ুৎ উৎপন্ন হবে।
এনএইচপিসি, জলবিদ্যুৎ, সৌরবিদ্যুৎ ও বায়ুশক্তির মাধ্যমে বিদ্যুৎ উৎপাদনের জন্য নতুন নতুন প্রস্তাব বিবেচনা করছে। জম্মু – কাশ্মীর রাজ্য বিদ্যুৎ উন্নয়ন নিগম লিমিটেডের সঙ্গে রাতলে জলবিদ্যুৎ নিগম লিমিটেড গড়ে তোলা হয়েছে। এই সংস্থা ৮৫০ মেগাওয়াট রাতলে জলবিদ্যুৎ প্রকল্পটি বাস্তবায়িত করবে। সিকিমের রঙ্গিত জলবিদ্যুৎ প্রকল্পের ১২০ মেগাওয়াট ক্ষমতা সম্পন্ন চতুর্থ পর্যায়ের জন্য এনএইচপিসি জল পাওয়ার কর্পোরেশন লিমিটেডকে অধিগ্রহণ করেছে।
CG/CB/SFS
(Visitor Counter : 115
কেন্দ্রীয়মন্ত্রিসভা
ভারতীয় বিমান বাহিনীর জন্য হ্যাল থেকে ৮৩ টি লাইট কম্বাট এয়ারক্রাফট, 'তেজাস' সংগ্রহের অনুমোদন দিয়েছে মন্ত্রিসভা
নতুন দিল্লি, ১৩ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে দিল্লিতে ১৩ জানুয়ারি মন্ত্রিসভার বৈঠকে ভারতের বিমান বাহিনীর জন্য ৭৩টি লাইট কম্বাট এয়ারক্রাফট, তেজাস- এমকে-ওয়ানএ এবং ১০টি তেজাস- এমকে ওয়ান সংগ্রহের জন্য অনুমোদন দেওয়া হয়েছে। এজন্য ৪৫,৬৯৬ কোটি টাকা এবং নকশা ও পরিকাঠামো উন্নয়নের জন্য আরও ১,২০২ কোটি টাকা বরাদ্দ করা হয়েছে।
লাইট কম্বাট এয়ারক্রাফট এমকে-ওয়ান এ-টিতে দেশীয়ভাবে নকশা করা হয়েছে। এটি একটি উন্নত এবং অত্যাধুনিক মানের ফোর প্লাস প্রজন্মের ফাইটার বিমান। এই বিমানটিতে রয়েছে বৈদ্যুতিন স্ক্যান যুক্ত রেডার, ভিসুয়াল রেঞ্জ মিসাইল, বৈদ্যুতিন ওয়্যারফেয়ার স্যুট, এয়ার টু এয়ার রিফুয়েলিং প্রভৃতি। ভারতীয় বিমান বাহিনীর জন্য এটি হলো প্রথম দেশীয় নকশায় তৈরি যুদ্ধবিমান।
মন্ত্রিসভার এদিনের বৈঠকে ভারতীয় বিমানবাহিনীর পরিকাঠামোগত উন্নয়নের জন্য বেশকিছু পদক্ষেপ গ্রহণের কথা বলা হয়। এর মধ্যে তাদের বেস ডিপো গুলি রক্ষণাবেক্ষণের কথা বলা হয়েছে।
আত্মনির্ভর ভারত অভিযানের অঙ্গ হিসেবে সরকার প্রতিরক্ষা ক্ষেত্রেও দেশীয় ভাবে তৈরি নকশা, প্রযুক্তি ও তার প্রয়োগের উপর গুরুত্ব আরোপ করেছে। হিন্দুস্তান এরোনটিক্স লিমিটেড, হ্যাল- তৈরি করছে লাইট কম্বাট এয়ারক্রাফট। ভারতের ৫০০ টিরও বেশি সংস্থা এবং এমএসএমই গুলিকে নকশা তৈরি ও উৎপাদনের কাজে বরাত দেওয়া হয়েছে।
প্রধানমন্ত্রীরদপ্তর
প্রয়াত শ্রী মহেশভাই ও প্রয়াত শ্রী নরেশভাই কানোডিয়াকে শ্রদ্ধা জানালেন প্রধানমন্ত্রী
নয়াদিল্লি, ৩০ অক্টোবর, ২০২০
প্রধানমন্ত্রী শ্রী নরেন্দ্র মোদী গান্ধীনগরে প্রয়াত শ্রী মহেশভাই ও প্রয়াত শ্রী নরেশভাই কানোডিয়াকে শ্রদ্ধা জানিয়েছে। এঁরা চলচ্চিত্র, সঙ্গীত ও সংস্কৃতি জগতের সঙ্গে যুক্ত ছিলেন।
CG/BD/DM
(
প্রধানমন্ত্রীরদপ্তর
উত্তরপ্রদেশের বদায়ুঁ-তে সড়ক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোক প্রকাশ
নয়াদিল্লী, ১৪ জুন, ২০২২
প্রধানমন্ত্রী শ্রী নরেন্দ্র মোদী উত্তরপ্রদেশের বদায়ুঁ জেলায় এক সড়ক দুর্ঘটনায় বেশ কয়েকজনের প্রাণহানিতে গভীর শোক প্রকাশ করেছেন। তিনি দুর্ঘটনায় আহতদের দ্রুত আরোগ্য কামনা করেছেন।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, “উত্তরপ্রদেশের বদায়ুঁর সড়ক দুর্ঘটনা অত্যন্ত মর্মান্তিক। এই দুর্ঘটনায় যারা প্রিয়জনদের হারিয়েছেন তাদের প্রতি আমার সমবেদনা। দুর্ঘটনায় আহতদের দ্রুত আরোগ্য কামনা করি : PM @narendramodi।”
PG/BD/NS
(
আয়ুষ
কোভিড-১৯ থেকে সুস্থ রোগীদের ম্যানেজমেন্ট প্রোটোকলে আয়ুষের সংস্থান
নয়াদিল্লী, ১৪ সেপ্টেম্বর, ২০২০
পোস্ট কোভিড ম্যানেজমেন্ট নিয়ে ১৩ই সেপ্টেম্বর একটি প্রোটোকল ঘোষণা করেছে স্বাস্থ্য এবং পরিবার কল্যাণ মন্ত্রক। এই প্রোটোকল মোতাবেক কোভিড রোগীদের বাড়িতেই যত্নের বিষয়ে নির্দিষ্ট নির্দেশ দেওয়া হয়েছে। এতে বলা হয়েছে, যারা অন্যান্য ব্যাধিতে আক্রান্ত সেইসব রোগীদের ক্ষেত্রে সেরে ওঠার মেয়াদ বাড়তে পারে। এই প্রোটোকলে বিভিন্ন আয়ুষ চিকিতসা ব্যবস্থাকে অন্তর্ভুক্ত করা হয়েছে যাতে কোভিড রোগীরা দ্রুত সুস্থ হয়ে ওঠেন।
কোভিড-১৯ একটি নতুন ব্যাধি। প্রতিদিন এই সম্পর্কে তথ্য সংগৃহিত হচ্ছে। কোভিড-১৯ থেকে সেরে ওঠার পরে কিভাবে সেই রোগীর যত্ন করা যায় সেই সম্পর্কে গবেষণা চলছে। এখনও পর্যন্ত দেখা গেছে কোভিড-১৯ থেকে সেরে ওঠা রোগীরা বিভিন্ন উপসর্গে ভুগছেন।
সেরা ওঠার পর কোভিড-১৯ রোগীদের জন্য চলতি ব্যবস্থাগুলি যেমন মাস্ক পরা, শারীরিক দূরত্ব বজায় রাখা, হাত এবং নাকের স্বাস্থ্য ব্যবস্থা পরিষ্কার রাখা এগুলি মানতেই হবে। এছাড়া যথেষ্ট পরিমানে উষ্ণ জল এবং প্রতিরোধ ব্যবস্থা বাড়ায় এমন আয়ুষ ওষুধগুলি খাওয়ার পরামর্শ দিচ্ছেন আয়ুষ চিকিতসকরা। এছাড়া হালকা ব্যায়াম যেমন- যোগাসন, প্রাণায়ম, ধ্যান করতে হবে প্রতিদিন। এছাড়া সকালে বিকেলে প্রতিদিন হাঁটতে বলা হয়েছে।
এছাড়া প্রোটোকল অনুযায়ী পুষ্টিকর খাদ্য খেতে বলা হয়েছে যা সহজে হজম করা যায়। সামাজিক স্তরে একজন ব্যক্তি স্বনির্ভর গোষ্ঠীর সাহায্য নিতে পারে বা চিকিতসকের সাহায্য নিতে পারে সুস্থ হওয়ার জন্য। নিজের বাড়িতে নিভৃতবাসে থাকার সময় উপসর্গগুলির উপশম না হলে নিকটতম স্বাস্থ্যকেন্দ্রে যোগাযোগ করতে বলা হয়েছে।
প্রত্যেক ব্যক্তি আয়ুষ মন্ত্রক প্রকাশিত তালিকা অনুযায়ী ওষুধ খেতে পারেন। তবে চিকিতসকের পরামর্শ প্রয়োজন। এই ওষুধগুলির মধ্যে আছে আয়ুষ ক্বাথ, সমশমনি বটী, ইষদুষ্ণ গরম জলের সঙ্গে গিলয় চূর্ণ, অশ্বগন্ধা এবং চবনপ্রাশ। এছাড়া যেগুলি খাবার পরামর্শ দেওয়া হয়েছে তারমধ্যে আছে আমলা ফল, মুলেথি চূর্ণ এবং হলুদ মেশানো দুধ।
(CG/AP/NS
রেলমন্ত্রক
রেল স্টেশনের উন্নয়ন
নয়াদিল্লি, ১১ জুলাই, ২০১৯
রেল মন্ত্রক বিভিন্ন সংস্হার সাহায্যে রেল স্টেশনগুলির প্রযুক্তি-অর্থনৈতিক সম্ভাব্য দিকগুলি নিয়ে সমীক্ষার কাজ চালাচ্ছে। এই সমীক্ষার ফলাফলের ওপর ভিত্তি করে স্টেশনগুলিতে পুনরুন্নয়নের পরিকল্পনা নেওয়া হবে, বিশেষ করে যেসব রেল স্টেশনগুলির অবস্হান প্রধান শহর এলাকায়, ধর্মস্হান অথবা পর্যটকদের গন্তব্যস্হলের মধ্যে। স্টেশনগুলির পুনরুন্নয়ন প্রকল্পের মধ্যে স্টেশন সংলগ্ন জমি ও তার আশপাশ এলাকাকে বাণিজ্যিকভাবে ব্যবহার করা হবে। বর্তমানে এই স্টেশন পুনরুন্নয়ন প্রকল্পে গুজরাটের গান্ধীনগর এবং ভোপালের হাবিবগঞ্জে কাজ চলছে। গোমতী নগর, লক্ষ্মৌর চারবাগ এবং পুদুচেরী স্টেশনে পুনরুন্নয়নের জন্য বরাত দেওয়া হয়েছে।
এই পুনরুন্নয়ন প্রকল্পের মধ্যে বাধাহীনভাবে স্টেশন চত্ত্বর থেকে বেরোনো ও প্রবেশ, যাত্রীদের পৃথকভাবে যাতায়াতের ব্যবস্হা সহ নানারকম সুযোগ-সুবিধার প্রস্তাব রয়েছে।
লোকসভায় গতকাল এক প্রশ্নের লিখিত জবাবে এই তথ্য জানান, কেন্দ্রীয় রেল এবং বাণিজ্য শিল্পমন্ত্রী শ্রী পীযুষ গোয়েল।
CG/SS/NS
(Visitor Counter : 82
আইনওবিচারমন্ত্রক
সংবাদ বিজ্ঞপ্তি
নতুন দিল্লি, ১৫ জুলাই, ২০২৩
১৫ই জুলাইয়ের এক বিজ্ঞপ্তিতে জানানো হচ্ছে যে, ভারতের প্রধান বিচারপতির সঙ্গে আলোচনাক্রমে রাষ্ট্রপতি তিন বিচারপতিকে বদলির সিদ্ধান্ত নিয়েছেন।
১. এলাহাবাদ হাইকোর্ট থেকে বিচারপতি দীনেশ কুমার সিং-কে কেরালা হাইকোর্টে বদলি করা হয়েছে।
২. পাঞ্জাব ও হরিয়ানা হাইকোর্টের বিচারপতি মনোজ বাজাজকে এহালাবাদ হাইকোর্টে বদলি করা হয়েছে।
৩. দিল্লি হাইকোর্টের বিচারপতি গৌরাঙ্গ কান্থকে কলকাতা হাইকোর্টে বদলি করা হয়েছে।
এই তিন বিচারপতিকে তাঁদের নতুন কর্মক্ষেত্রে যোগদানের নির্দেশ দেওয়া হয়েছে।
(CG/CB/AS/
অর্থমন্ত্রক
আগামীকাল দোসরা মার্চ, ২০২২, ৪৬ তম সিভিল অ্যাকাউন্টস দিবস পালিত হবে
২০২২-২৩ –এর সাধারণ বাজেটে ঘোষিত ই-বিল প্রক্রিয়াকরণ ব্যবস্থার আনুষ্ঠানিক সূচনা হবে
নতুন দিল্লি, ০১ মার্চ, ২০২২
আগামীকাল দোসরা মার্চ, ২০২২, ৪৬ তম সিভিল অ্যাকাউন্টস  দিবস পালিত হবে। নতুন দিল্লির জনপথে ডঃ আম্বেদকর ইন্টারন্যাশনাল সেন্টারে এই উপলক্ষে আয়োজিত এক অনুষ্ঠানে প্রধান অতিথি হিসেবে উপস্থিত থাকবেন কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন। এছাড়া কেন্দ্রীয় অর্থ সচিব ডঃ টি.ভি. সোমানাথন, সংস্থার প্রধান শ্রীমতী সোনালী সিং সহ অন্য বিশিষ্ট ব্যক্তিরাও এই অনুষ্ঠানে যোগ দেবেন।
ব্যবসা সহায়ক পরিবেশ সৃষ্টি এবং ডিজিটাল ইন্ডিয়া কর্মসূচির অঙ্গ হিসেবে কেন্দ্রীয় অর্থমন্ত্রী শ্রীমতী নির্মলা সীতারমন ই-বিল প্রক্রিয়াকরণ ব্যবস্থার আনুষ্ঠানিক সূচনা করবেন। ই-গভর্ন্যান্স রূপায়ণের লক্ষ্যে এটি একটি বৃহৎ পদক্ষেপ। ২০২২-২৩ সালের সাধারণ বাজেটে এর ঘোষণা করা হয়েছিল। এই ই-বিল পদ্ধতি সব কেন্দ্রীয় মন্ত্রক ও দপ্তরে কার্যকর হবে। স্বচ্ছতা ও দক্ষতা বৃদ্ধি এবং ব্যক্তিগত উপস্থিতিহীন, কাগজবিহীন পেমেন্ট সিস্টেম চালু করার লক্ষ্যে এটি আরও এক বৃহৎ পদক্ষেপ। সরবরাহকারী ও ঠিকাদাররা এবার থেকে তাদের বিল অনলাইনে জমা দিতে পারবেন এবং বিলের গতিবিধির উপর লক্ষ রাখতে পারবেন।
দিনব্যাপী এই কর্মসূচিতে দুটি কারিগরি সেশন থাকছে। নীতি আয়োগের মুখ্য কার্যনির্বাহী শ্রী অমিতাভ কান্ত ‘জন আর্থিক ব্যবস্থাপনার সংস্কার’ বিষয়ে মূল বক্তব্য রাখবেন এবং অর্থ মন্ত্রকের ক্রয় নীতি বিভাগের উপদেষ্টা শ্রী সঞ্জয় আগরওয়াল ‘ক্রয় ও প্রকল্প ব্যবস্থাপনার সাধারণ নীতি নির্দেশিকা’ শীর্ষক একটি উপস্থাপনা পেশ করবেন।
কম্পট্রোলার জেনারেল অফ অ্যাকাউন্টস – সিজিএ সংস্থার উপর তৈরি একটি স্বল্প দৈর্ঘ্যের চলচ্চিত্রের মাধ্যমে এই সংস্থার নাগরিক কেন্দ্রীক বিভিন্ন উদ্যোগ তুলে ধরা হবে। এই চলচ্চিত্রে সরকারের উদ্যোগে রূপায়িত বিভিন্ন ধরণের অর্থ প্রদান পদ্ধতি, আর্থিক সংস্কার এবং জন আর্থিক ব্যবস্থাপনার উন্নয়ন ও পরিচালনায় অত্যাধুনিক প্রযুক্তির ব্যবহার প্রভৃতি সম্বন্ধেও বলা হবে। জন আর্থিক ব্যবস্থাপনা  হল একটি সংযুক্ত আইটি প্ল্যাটফর্ম, যার মাধ্যমে সব ধরণের সরকারি অর্থ প্রদান করা হয়।
এই ব্যবস্থাপনা শক্তিশালী হওয়ার দরুণই সিভিল অ্যাকাউন্টস অর্গানাইজেশনের মাধ্যমে কোভিড-১৯ সংকটের সময়েও সরকারি লেনদেন ত্রুটিমুক্ত ছিল। অত্যাবশ্যক চিকিৎসা পরিষেবা, আইনশৃঙ্খলা বজায় রাখা এবং অর্থনীতিকে স্থিতিশীল ও বিকাশশীল রাখার ক্ষেত্রে অর্থ প্রাপ্তি ও প্রদানের কাজ নির্বিঘ্ন থাকা একান্ত আবশ্যক।
CG/SD/SKD/
(Visitor Counter : 117
উপ-রাষ্ট্রপতিরসচিবালয়
মহাত্মা গান্ধীর শিক্ষা চিরন্তন : উপরাষ্ট্রপতি
‘গান্ধী কথা’ অনুষ্ঠানে উপরাষ্ট্রপতি
নয়াদিল্লি, ০৮ অগাস্ট, ২০১৯
উপরাষ্ট্রপতি শ্রী এম ভেঙ্কাইয়া নাইডু মনে করেন, মহাত্মা গান্ধীর শিক্ষা ও বাণী সর্বদাই প্রাসঙ্গিক।
৭৭ বছর আগে মহাত্মা গান্ধী ৯ই আগস্ট ‘ব্রিটিশ ভারত ছাড়ো’ আন্দোলনের ডাক দিয়েছিলেন। সেই উপলক্ষে বিশিষ্ট গান্ধীবাদি ডঃ শোভনা রাধাকৃষ্ণণের ‘গান্ধী কথা’ শীর্ষক অনুষ্ঠানে উপরাষ্ট্রপতি বলেন, দেশ গঠনের কাজে জনগণকে সক্রিয়ভাবে অংশ নিতে হবে।
এই অনুষ্ঠানে মহাত্মা গান্ধীর প্রিয় কিছু ভজন পরিবেশিত হয়।
নতুন দিল্লীতে উপরাষ্ট্রপতির বাসভবণে সর্দার বল্লভভাই প্যাটেল কনফারেন্স হলে আয়োজিত এই অনুষ্ঠানে কেন্দ্রীয় সংস্কৃতি ও পর্যটন প্রতিমন্ত্রী শ্রী প্রল্হাদ সিং প্যাটেল, ইন্দিরা গান্ধী ন্যাশনাল সেন্টার ফর আর্টসের মেম্বার সেক্রেটারি ডঃ সচ্চিদানন্দ যোশী সহ বহু বিশিষ্ট ব্যক্তি উপস্হিত ছিলেন।
CG/CB/NS
(Visitor Counter : 182
স্বাস্থ্যওপরিবারকল্যাণমন্ত্রক
দিল্লীর এইমস-এ ডঃ হর্ষ বর্ধন স্বেচ্ছায় রক্তদান শিবিরের উদ্বোধন করেছেন
নয়াদিল্লী, ১৪ আগস্ট, ২০২০
স্বাধীনতা দিবসের প্রাক্কালে নতুন দিল্লীর এইমস-এ কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ একটি রক্তদান শিবিরের উদ্বোধন করেছেন। এই রক্তদান শিবির সৈনিক এবং করোনা যোদ্ধাদের প্রতি উৎর্সগ করা হয়েছে। একজন শহীদ সৈনিকের পরিবার ও এইমস-এর এক করোনা যোদ্ধার পরিবারকে এই অনুষ্ঠানে সম্মানিত অতিথি হিসেবে আমন্ত্রণ জানানো হয়েছিল। এইমস-এর নির্দেশক ডঃ রণদীপ গুলেরিয়া সহ বিশিষ্ট চিকিৎসকরা অনুষ্ঠানে উপস্থিত ছিলেন।
এই রক্তদান শিবিরে ফেস শিল্ড, মাস্ক, গ্লাভসের ব্যবহার সহ শারীরিক দূরত্ব বজায় রাখার বিষয়গুলি নিশ্চিত করায় ডঃ বর্ধন সন্তোষ প্রকাশ করেছেন। এই অনুষ্ঠানে এইমস-এ কর্মরত স্বাস্থ্যকর্মী, কোভিড যোদ্ধা স্বর্গীয় হীরালাল এবং কার্গিল যুদ্ধে শহীদ ল্যান্স নায়েক রাজবীর সিং-এর পরিবারের সদস্যদের সম্মান জানানো হয়।
ডঃ হর্ষ বর্ধন বলেছেন, কোভিড-১৯ মহামারী আটকাতে লকডাউনের কারণে দেশে রক্তদান শিবির কম আয়োজিত হচ্ছে। এর ফলে যে সংকট তৈরি হয়েছে তা দূর করতে এই ধরণের শিবির সহায়ক হবে। আমাদের যেসব কোভিড যোদ্ধা প্রাণ হারিয়েছেন তাঁদের প্রতি শ্রদ্ধা নিবেদনের জন্য তিনি সকলের কাছে আবেদন জানান। ডঃ বর্ধন বলেছেন, দেশে আরোগ্য লাভের হার ক্রমশ বাড়ছে এবং সংক্রমিতদের মৃত্যুহার কমছে। এর মাধ্যমে প্রধানমন্ত্রীর নেতৃত্বে কোভিড-১৯এর বিরুদ্ধে লড়াইয়ে সাফল্য প্রতিফলিত হচ্ছে। তিনি আশা করেন, ভারতের বৈজ্ঞানিকরা খুব শীঘ্রই কোভিড-১৯এর প্রতিষেধক এবং টিকা উদ্ভাবন করতে পারবেন।
CG/CB/NS
(Visitor Counter : 139